ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

Министъра на културата

на РЕПУБЛИКА БЪЛГАРИЯ

 Г-н Вежди Рашидов

**ВЪПРОС**

от Петър Славов

народeн представител от ПГ на „РБ“

 На основание чл.90, ал. 1 от Конституцията на Република България и чл.92, ал.1 ПОДНС внасям въпрос

ОТНОСНО: ***Реставрация на западната порта на крепостта „Сердика” и състояние в момента***

**УВАЖАЕМИ ГОСПОДИН МИНИСТЪР,**

След завършването на реставрационните работи по Ларгото, логичното продължение е да бъде възстановена и да се осигури достъп за посетители и останките от постройки при западната порта на крепостта „Сердика”. От години основите на множество постройки, открити при разкопки в карета бул. „Т.Александров”, ул. „Княз Борис I” и „Вашингтон”, чакат да бъдат проучени и експонирани.

С годините обаче гореописаните антични останки от западната порта и сгради от крепостта „Сердика” са затрупани с отпадъци, а неотдавна и част от пътното платно на ул. „Вашингтон” се срути и затрупа част от тях. Очевидна е нуждата от спешно предприемане на мерки както за възстановяване, така и за съхраняване на античните останки от западната порта и намиращите се там постройки от крепостта „Сердика”.

**УВАЖАЕМИ Г-Н МИНИСТЪР,**

Моля, да отговорите **писмено** на следния въпрос: **„Има ли подготвен проект за възстановяване и експониране на западната порта и останките от постройки на крепостта „Сердика”, на какъв етап е той и ще бъдат ли предприети спешни действия по съхраняване на антиките, вероятно съвместно със „Столична община”, предвид случилото се неотдавна пропадане на част от ул.”Вашингтон” върху разкопките?**

София, 16. 03. 2016 г. Петър Славов:

 :